প্রথম বৃক্ষরোপণ

প্রথম বৃক্ষরোপণ (এছাড়াও আদমের বৃক্ষরোপণ, আদি আবাদ নামেও উল্লেখিত) বাংলাদেশি চিত্রশিল্পী এস এম সুলতান অঙ্কিত ১৯৭৫ সালের একটি তৈলচিত্রকর্ম। চিত্রকর্মটি বাংলাদেশের সমসাময়িক শিল্প ইতিহাসে একটি মাইলফলক হিসেবে বিবেচিত। প্রথম বৃক্ষরোপণ নামে সুলতানের তিনটি চিত্রকর্মের সন্ধান পাওয়া যায়, যার একটি তৈলচিত্র (১৯৭৫), একটি অঙ্কন (১৯৯২) এবং অন্যটি মোটা তুলির কালির আঁচড়ে আঁকা। ১৯৮৯ সালে তারেক মাসুদ নির্মিত সুলতানের জীবন-কাজ নির্ভর আদম সুরত প্রামাণ্যচিত্রের পোস্টারে চিত্রকর্মটি অভিযোজিত হয়েছে। চিত্রকর্মটি বাংলাদেশ শিল্পকলা একাডেমিতে সংগৃহীত রয়েছে। ১৯৭৬ সালে বাংলাদেশ শিল্পকলা একাডেমিতে বাংলাদেশের অভ্যুদয়ের পর সুলতানের প্রথম একক চিত্রপ্রদর্শনীতে চিত্রকর্মটি প্রদর্শিত হয়েছিল। উক্ত প্রদর্শনীতে ১নং চিত্রকর্ম হিসেবে এটি নথিভুক্ত ছিল এবং এর মূল্য নির্ধারণ করা হয়েছিল ৫০০০ (২০২১ অনুযায়ী ৳৪১,২৭৭-এর সমতুল্য) টাকা। সুলতান চিত্রকর্মটি শীতের সময় বাংলাদেশ শিল্পকলা একাডেমির সিঁড়ির উপরে গোলঘরে বসে এঁকেছিলেন। আলোকচিত্রী নাসির আলী মামুন ২০২৩ সালে প্রথম বৃক্ষরোপণ সম্পর্কে বলেন, "...এই গ্রহের আদিমানব আদমের আসল সুরত যেন প্রত্যক্ষ করি এই চিত্রটি দেখে। কঠিন দুই হাতের অন্তরালে ছোট্ট একটি চারাগাছ মাটিতে প্রোথিত হচ্ছে পৃথিবীর প্রথম মানুষের পক্ষে, বিস্ময়কর দৃশ্যটি ফোকাসে রেখে আমি হারিয়ে যাই বিশাল চিত্রগুলো বিষয়বস্তুর সম্মিলিত প্রান্তরে।" সুলতানের মতে তার জীবনের শ্রেষ্ঠ শিল্পকর্ম এটি। শিল্পী ঢালী আল মামুনের মতে, প্রথম বৃক্ষরোপণ নিঃসন্দেহে বাংলাদেশী শিল্পের একটি মাইলফলক এবং এটি প্রতীকীভাবে একটি নতুন জাতির আশার প্রতিনিধিত্ব করে। হাসনাত আবদুল হাইয়ের মতে, সুলতান প্রথম বৃক্ষরোপণ চিত্রকর্মে মির্চা এলিয়াদের ক্রিয়েশন মিথের (মিথস, ড্রিমস অ্যান্ড মিস্ট্রিজ, ১৯৬৮) ব্যবহার করেছেন। ১৯৯২ সালের প্রথম বৃক্ষরোপণ চিত্রকর্মটি কাগজে কালিতে আঁকা একটি অঙ্কন। ১৯৭৫ সালের চিত্রের সাথে এই চিত্রের প্লটে কিছুটা পরিবর্তন দেখা যায়। চিত্রকর্মের পশ্চাদপটে ইউরোপীয় শৈলীর তিনজন জলসিঞ্চনকারী নগ্ননারীকে দেখা যায়। তবে মোটা তুলির কালির আঁচড়ে আঁকা প্রথম বৃক্ষরোপণ চিত্রকর্মে দুইজন কিউপিডকে দেখা যায়। এবং তাদের পাখার বিস্তৃতি বাকি দুটি ছবির চেয়ে ব্যপক আকারে চিত্রিত হয়েছে। প্রথম বৃক্ষরোপণ ১৯৯২, প্রথম বৃক্ষরোপণ, কাগজে কলম। চিত্রকর্মের বিষয়বস্তু উপস্থাপনে পাশ্চাত্যের খৃস্টীয় ভাবধারার প্রভাব দেখা যায়। যেখানে একজন পেশীবহুল পুরুষকে হাঁটু ভাঁজ করে বসে থাকতে দেখা যায়। তার দুই পায়ের ফাঁকে তিনি একটি চারাগাছকে দুই হাত দিয়ে আগলে রেখেছেন। পশ্চাদপটে ইউরোপীয় শৈলীর দুইজন জলসিঞ্চনকারী নগ্ননারীকে দেখা যায়। তাদের একজনের পিঠে ডানা রয়েছে, যাকে রেনেসাঁ চিত্রকলার কিউপিড বলে মনে করা হয়। নারী প্রতিমূর্তির যৌনাঙ্গগুলোর উপর গুরুত্বারোপ করার ফলে এগুলো সাধারণ নারীমূর্তি বলে মনে হয়, যার ফলে এদের মধ্যে স্বর্গীয় পবিত্রতার অভাব অনুভূত হয়। পেশীবহুল পুরুষটি আদিপুরুষ আদমের প্রতিনিধিত্ব করে, যার দেহের রং ও মাটির রং এক। নর প্রতিমূর্তিটি চিত্রকর্মের নিচ থেকে উপর পর্যন্ত সমস্ত পরিসর জুড়ে আবস্থান নিয়েছে। যিনি 'প্রথম বৃক্ষরোপণের' মধ্যদিয়ে নতুন এক শিশুস্বর্গ সৃষ্টি করছেন। এই চারারোপনের মধ্যদিয়ে সভ্যতার এক পুনঃ ও নব্য সূচনার আলোকপাত করা হয়েছে যেখানে গ্রামের সাধারণ শ্রমজীবী কৃষকরাই সকল ক্ষমতার উৎস। ডক্টর আবু তাহের ২০০৮ সালে চিত্রকর্মটি সম্পর্কে লিখেছেন, "... সুলতান আদিপিতা আদমকে একজন বাঙালি কৃষক হিসেবেই দেখেছেন।" ফুয়াদ, সালেহ (১ জুন ২০২৩)। "সুলতানের শিল্পভুবনে"। কালের কন্ঠ। সংগ্রহের তারিখ ১৬ আগস্ট ২০২৪।  জামান, মোস্তফা (১১ আগস্ট ২০১৭)। "Sultan's atemporal vision of awakened bodies"। দ্য ডেইলি স্টার (বাংলাদেশ)। ১৭ জুন ২০২৩ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০২৪।  পার্থ, পাভেল (৮ আগস্ট ২০২৪)। "'প্রথম বৃক্ষরোপণ' একটি খণ্ডিত বয়ান"। দৈনিক সমকাল। সংগ্রহের তারিখ ১৬ আগস্ট ২০২৪।  বিশ্বাস, অমিত বিশ্বাস (১৭ আগস্ট ২০২৩)। "শতবর্ষে এস এম সুলতান, ফিরে দেখা"। বিডিনিউজ টোয়েন্টিফোর ডটকম। ২৪ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০২৪।  বিশ্বাস, দোয়েল (১০ আগস্ট ২০২৩)। "100 Years of SM Sultan"। দ্য ডেইলি স্টার (বাংলাদেশ)। ১০ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০২৪।  কমল, এরশাদ (৯ আগস্ট ২০১৮)। "Of Sultan and his dreams"। নিউ এজ। ১৬ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০২৪।  মাসুদ ২০১৩। মাসুদ ২০১২, পৃ. ১১-১৭। খান ২০০৩, পৃ. ১৩৫। হাই, হাসনাত আবদুল (১৮ আগস্ট ২০২৩)। "এস এম সুলতান কেন জাতিস্মর"। প্রথম আলো। ২৪ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০২৪।  মোল্লা, এম এ আসলাম (৩ জুলাই ২০২৩)। "Youths get glimpse into master artist in 'Shatabarshe Sultan'"। নিউ এজ (বাংলাদেশ)। ৩ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০২৪।  বর্মন, সুনন্দা (১০ আগস্ট ২০২২)। "এস এম সুলতানের জীবনবোধ"। বাংলা ট্রিবিউন। ২৮ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০২৪।  উৎস খান, সাদেক (২০০৩)। "জীবনবৃত্তান্ত"। এস. এম. সুলতান (জুন ২০০৩ সংস্করণ)। ঢাকা: বাংলাদেশ শিল্পকলা একাডেমী। পৃষ্ঠা ১৩৫।  মাসুদ, তারেক (২০১৩)। "আদম সুরত"। চলচ্চিত্রলেখা: চিত্রনাট্য ও গান (ডিসেম্বর ২০১৩ সংস্করণ)। ঢাকা: প্রথমা প্রকাশন। আইএসবিএন 978-984-90659-1-3।  মাসুদ, তারেক (২০১২)। "যেভাবে 'আদম সুরত'"। চলচ্চিত্রযাত্রা (ফেব্রুয়ারি ২০১২ সংস্করণ)। ঢাকা: প্রথমা প্রকাশন (প্রকাশিত হয় ফেব্রুয়ারি ২০১২)। পৃষ্ঠা ১১–১৭। আইএসবিএন 9789843338860। ওএল 30519287M। ওসিএলসি 792941608।  প্রবেশদ্বার:  চিত্রকর্ম বাংলাদেশ